Source: http://webpravo.eu/danovy-tip/prenajom-nehnutelnosti-a-bsm
Timestamp: 2017-09-23 21:50:26+00:00

Document:
Prenájom nehnuteľnosti a BSM – Webpravo
Prenájom nehnuteľnosti a BSM
Manželia spolu vlastnia rodinný dom, ktorý prenajímajú. Manžel okrem toho podniká a je v strate. Ako je možné riešiť situáciu z hľadiska daňového.
Táto otázka v podstate zahŕňa dva problémy
uplatnenie rozdelenia príjmov z prenájmu majetku v BSM
uplatnenie daňovej straty na príjem z prenájmu
Predovšetkým je potrebné poznamenať, že zákon 595/2003 Z.z. si u príjmov z prenájmu majetku v BSM umožňuje rozdeliť príjmy a výdavky v pomere v akom manželia využívajú tento majetok i keď obchodného majetku si ho zaradí ( ak chce samozrejme ) iba jeden z manželov citujem § 6 ods. 15 ZDP
Hnuteľné veci a nehnuteľnosti v bezpodielovom spoluvlastníctve manželov, ktoré využívajú na dosiahnutie, zabezpečenie a udržanie príjmov podľa odsekov 1 až 4 obaja manželia, zahrnie do obchodného majetku jeden z manželov. Výdavky súvisiace s využívaním týchto hnuteľných vecí a nehnuteľností sa rozdelia medzi oboch manželov v pomere, v akom ich využívajú pri svojej činnosti; v takomto pomere sa rozdelí aj príjem z ich predaja.
Pokiaľ by ste chceli zaradiť príjme z prenájmu do § 6 ods. 1 ZDP museli by ste poskytovať i súvisiace služby ( iné než základné ) s prenájmom § 4 zákona č. 455/1991 Z.b. a museli by ste mať živnostenský list, pre uplatnenie príjmov podľa § 6 ods. 3 ZDP nepotrebujete okrem registrácie na DU nič.
Z uvedeného vyplýva, že možné sú rôzne situácie, keďže pomer použitia si určujú manželia sami. Na druhej strane základ dane podľa § 6 ods. 1 a 2 ZDP sa znižuje tak o nezdaniteľné časti základu dane ako i daňovú stratu, pričom príjem z prenájmu podľa § 6 ods. 3 ZDP sa neznižuje o nezdaniteľné časti základu dane ani daňovú stratu a nedajú sa uplatniť paušálne výdavky.
Je teda na zvážení konkrétnej situácie, či je daňová strata, ktorú je možné odpočítať v danom roku v takej výške, aby umorila príjem z prenájmu, pričom však je nutné poznamenať, že z príjmu z prenájmu podľa § 6 ods. 3 ZDP sa neodvádzajú ani zdravotné, ani sociálne odvody a tento príjem nevstupuje do hrubých príjmov ma určenie vzniku povinnosti platiť povinné sociálne poistenie. Toto by mali byť faktory, ktoré by mali manželia zohľadniť.
Okrem toho len príjem z prenájmu podľa 6 ods. 3 ZDP je u manželov ( každého zvlášť ) oslobodený od dane do výšky 500 Eur § 9 ods. 1 písm. g) ZDP.
Previous Dohoda o zrážkach zo mzdy
Next Obstaranie vybavenia kuchyne v daňových výdavkoch

References: § 6
 § 6
 § 4
 § 6
 § 6
 § 6
 § 6
 § 9